|  |  |  |  |  |
| --- | --- | --- | --- | --- |
|  |  |  |  |  |
| Predsedníctvo Slovenskej advokátskej komory  vyhlasuje  súťaž o najlepšiu esej na tému  Sloboda prejavu  pri príležitosti II. európskeho dňa advokácie a Medzinárodného dňa ľudských práv  Na súťaži sa môžu zúčastniť študenti bakalárskeho, magisterského a doktorandského štúdia právnických fakúlt akreditovaných na Slovensku a **a**dvokátski koncipienti zapísaní do zoznamu SAK s vekovým limitom do 30 rokov.  Esej v rozsahu 4 - 5 normostrán (7 200 – 9 000 znakov vrátane medzier) musí spĺňať formálne požiadavky textu na uverejnenie uvedené v tiráži Bulletinu slovenskej advokácie ([www.sak.sk](http://www.sak.sk/) – Bulletin – Pokyny pre autorov).  Hodnotiaca komisia:   * Mgr. Viktória Hellenbart (podpredsedníčka SAK) * JUDr. Peter Kerecman, PhD. (podpredseda Redakčnej rady SAK) * Mgr. Michaela Chládeková, PhD. (odborná pracovníčka SAK)   Eseje možno doručiť do 10. decembra 2015 poštou na adresu Slovenská advokátska komora, Mgr. Chládeková, PhD., Kolárska 4, Bratislava, a súčasne e-mailom na adresu [chladekova@sak.sk](mailto:chladekova@sak.sk) .    Víťazná esej bude   * uverejnená v Bulletine slovenskej advokácie, * honorovaná sumou 300 EUR, * jej autor bude pozvaný na Novoročné stretnutie právnikov.     Súťaž bude vyhodnotená do 31. decembra 2015. Slávnostné vyhodnotenie súťaže a odovzdávanie cien sa uskutoční v rámci Novoročného stretnutia právnikov.  Vyhlasovateľ súťaže si vyhradzuje právo neobsadiť ocenené miesto v prípade, ak prihlásené práce po posúdení hodnotiacou komisiou nebudú dosahovať požadovanú úroveň. |  |  |  | Právo vyjadriť svoje myšlienky a názory, nesúhlas i protest, je významným dedičstvom 20. storočia a pilierom demokratickej spoločnosti. Sloboda vyjadrovania, umenia a slova však má svoje limity a súčasná doba kladie nové výzvy v podobe sociálnych médií, ale aj násilných útokov na slobodnú tlač v európskych krajinách. Právnici a advokáti stoja pri ochrane tohto práva v prvej línii, a zároveň požívajú špecifické práva spojené s obhajobou klienta. Vývoj ľudských práv, bohatá judikatúra a spoločenské dianie svedčia o aktuálnosti tejto témy, v duchu ktorej sa nesie Európsky deň advokácie 2015. |